Okirat száma: 1-2/2022.

Alapító okirat

módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a Zalaszentgróti Napköziotthonos Óvoda – Bölcsőde alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Zalaszentgróti Napköziotthonos Óvoda – Bölcsőde
   2. A költségvetési szerv
      1. székhelye: 8790 Zalaszentgrót, Batthyány u. 28.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 |  | 8790 Zalaszentgrót, Ady E. u. 2. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1993. 07. 01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Zalaszentgrót Város Önkormányzata
      2. székhelye: 8790 Zalaszentgrót, Dózsa Gy. u. 1.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Zalaszentgrót Város Önkormányzata Képviselő-testülete
      2. székhelye: 8790 Zalaszentgrót, Dózsa Gy. u. 1.
   2. A költségvetési szerv fenntartójának
      1. megnevezése: Zalaszentgrót Város Önkormányzata
      2. székhelye: 8790 Zalaszentgrót, Dózsa Gy. u. 1.
3. **A költségvetési szerv tevékenysége**
   1. A költségvetési szerv közfeladata:

Óvodai nevelés, a többi gyermekkel együtt nevelhető sajátos nevelési igényű gyermekek óvodai nevelése, valamint bölcsődei ellátás.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

* 1. A költségvetési szerv alaptevékenysége:

Teljesítési kötelezettséggel végez intézményes óvodai nevelést, a többi gyermekkel együtt nevelhető sajátos nevelési igényű gyermekek óvodai nevelését, gyermekek napközbeni óvodai ellátását, gyermekek bölcsődei ellátását, a többi gyermekkel együtt nevelhető sajátos nevelési igényű gyermekek bölcsődei ellátását, valamint gyermekétkeztetést és munkahelyi étkeztetést. A költségvetési szervbe felvehető a szakértői bizottság szakértői véleménye alapján az enyhe értelmi fogyatékos, beszédfogyatékos, valamint a kevert specifikumú fejlődési zavarral érintett gyermek. A költségvetési szervbe nem vehető fel a szakértői bizottság szakértői véleménye alapján mozgásszervi, érzékszervi (látási, hallási) középsúlyos, súlyos értelmi fogyatékos, autizmus spektrum zavarral, vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő, down, vagy halmozottan fogyatékos gyermek.

Az óvodai nevelés, ellátás keretében felvehető maximális gyermeklétszám: 175 fő

A bölcsődei ellátás keretében felvehető maximális gyermeklétszám: 24 fő

Az óvodai nevelés, ellátás keretében működő csoportlétszám: 7

Az óvodai nevelés, ellátás keretében a székhelyen működő csoportlétszám: 4

Az óvodai nevelés, ellátás keretében a telephelyen működő csoportlétszám: 3

A bölcsődei ellátás keretében a telephelyen működő csoportlétszám: 2

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 091110 | Óvodai nevelés, ellátás szakmai feladatai |
| 3 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 4 | 091140 | Óvodai nevelés, ellátás működtetési feladatai |
| 5 | 096015 | Gyermekétkeztetés köznevelési intézményben |
| 6 | 096025 | Munkahelyi étkeztetés köznevelési intézményben |
| 7 | 096030 | Köznevelési intézményben tanulók lakhatásának biztosítása |
| 8 | 104031 | Gyermekek bölcsődében és mini bölcsődében történő ellátása |
| 9 | 104035 | Gyermekétkeztetés bölcsődében, fogyatékosok nappali intézményében |

* 1. A költségvetési szerv illetékessége, működési területe:

Zalaszentgrót város közigazgatási területe és Sénye község közigazgatási területe.

1. **A költségvetési szerv szervezete és működése**
   1. A költségvetési szerv vezetőjének megbízási rendje:

Az intézmény vezetőjének megbízása a közalkalmazottak jogállásáról szóló 1992. évi XXXIII. törvény alapján legfeljebb 5 éves időtartamra szól. Az intézményvezetői munkakört nyilvános pályázat útján kell betölteni. A megbízási, illetőleg a felmentési jogkör gyakorlása a Zalaszentgrót Város Önkormányzata Képviselő-testületének kizárólagos hatáskörébe tartozik.A vezető feletti egyéb munkáltatói jogok gyakorlására Zalaszentgrót Város Önkormányzatának polgármestere jogosult.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. törvény |
| 2 | munkaviszony | a munka törvénykönyvéről szóló 2012. évi I. törvény |

1. **A köznevelési intézményre vonatkozó rendelkezések**
   1. A köznevelési intézmény
      1. típusa: óvoda-bölcsőde
      2. alapfeladatának jogszabály szerinti megnevezése: óvodai nevelés, a többi gyermekkel együtt nevelhető sajátos nevelési igényű gyermekek óvodai nevelése.
      3. gazdálkodásával összefüggő jogosítványok: a köznevelési intézmény az előirányzatok feletti jogosultság szempontjából teljes jogkörrel rendelkező költségvetési szerv. A köznevelési intézmény pénzügyi-gazdasági feladatait a Zalaszentgróti Gazdasági Ellátó Szervezet (székhelye: 8790 Zalaszentgrót, Batthyány u. 15.) látja el.
   2. A feladatellátási helyenként felvehető maximális gyermek-, tanulólétszám a köznevelési intézmény

|  |  |  |  |
| --- | --- | --- | --- |
|  | feladatellátási hely megnevezése | tagozat megjelölése | maximális gyermek-, tanulólétszám |
| 1 | Zalaszentgróti Napköziotthonos Óvoda – Bölcsőde |  | 100 fő, amelyből az óvodai nevelés, ellátás keretében felvehető: 100 fő |
| 2 | 8790 Zalaszentgrót, Ady E. u. 2. |  | 99 fő, amelyből az óvodai nevelés, ellátás keretében felvehető: 75 fő, a bölcsődei ellátás keretében felvehető: 24 fő |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 8790 Zalaszentgrót, Batthyány u. 28. | 903 | Használati jog: az intézmény a kezelésében levő önkormányzati vagyont az önkormányzat vagyonáról és a vagyongazdálkodás általános szabályairól szóló 22/2015. (XI. 27.) számú önkormányzati rendeletben foglaltak szerint jogosult használni, hasznosítani, nyilvántartani. | óvodai nevelés, gyermekétkeztetés, munkahelyi étkeztetés |
| 2 | 8790 Zalaszentgrót, Ady E. u. 2. | 903 | Használati jog: az intézmény a kezelésében levő önkormányzati vagyont az önkormányzat vagyonáról és a vagyongazdálkodás általános szabályairól szóló 22/2015. (XI. 27.) számú önkormányzati rendeletben foglaltak szerint jogosult használni, hasznosítani, nyilvántartani. | óvodai nevelés, bölcsődei ellátás, gyermekétkeztetés, munkahelyi étkeztetés |